|  |  |
| --- | --- |
| ÁBRAHÁMHEGY KÖZSÉG | *A határozati javaslatot törvényességi szempontból megvizsgáltam:* *Wolf Viktória jegyző* |
| ***POLGÁRMESTERÉTŐL*** |  |
| 8256 Ábrahámhegy, Badacsonyiút 13. |  |
| Telefon: +36 87 471 506 |  |

**ELŐTERJESZTÉS**

**Ábrahámhegy Község Önkormányzata Képviselő-testületének**

**2016. szeptember 27-i *soron következő nyílt* ülésére**

|  |  |
| --- | --- |
| **Tárgy:** | **ASP rendszerről – KÖFOP-1.2.1-VEKOP-16 kódszámú pályázatról** |
| **Előterjesztő:** | Vella Ferenc Zsolt polgármester |
| **Előkészítő:** | Wolf Viktória jegyző |
| **Melléklet:** | --- |
| **Meghívott:** | --- |
| A döntés meghozatala **egyszerű többséget** igényel. | |

**Tisztelt Képviselő-testület!**

**A KÖFOP-1.2.1-VEKOP-16 kódszámú *„Csatlakoztatási konstrukció az önkormányzati ASP rendszer országos kiterjesztéséhez”* című felhívásról az alábbiakban adok tájékoztatást.**

Magyarország Kormányának felhívása önkormányzatok részére a közigazgatási eljárásokban hivatal- ügyfél, hivatal-hivatal közötti relációban felmerülő adminisztratív terhek csökkentésének megvalósítása érdekében.

A Kormány a Partnerségi Megállapodásban célul tűzte ki a közigazgatás minőségi színvonalemelése érdekében az adminisztratív terhek komplex csökkentését, az átláthatóság növelését, a hatóságok és az érdekelt felek intézményi kapacitásának javításával a hatékony közigazgatáshoz történő hozzájárulását. Ennek keretében cél az egységesített önkormányzati elektronikus ügyviteli megoldások bevezetése is, az előző fejlesztési ciklusban már kipróbált ASP technológia lehetőségeivel élve, országos szinten

A cél elérését a Kormány az önkormányzatok részére nyújtott csatlakozási támogatás biztosításával tervezi megvalósítani jelen Felhívásban foglalt feltételek mentén.

**4.1. Támogatást igénylők köre**

Jelen felhívás keretében a települési önkormányzatok, valamint közös önkormányzati hivatalok székhely önkormányzatai (GFO 321) a települések állandó lakosságszámától függően az alábbi kategóriákban nyújthatnak be támogatási kérelmet:

* Az 1. kategóriában: a 3000 fő alatti lakosságszámú települések
* A 2. kategóriában: a 3000 fő – 10000 fő közötti lakosságszámú települések
* A 3. kategóriában: a 10000 fölötti lakosságszámú települések

A közös önkormányzati hivatalok esetében a közös hivatalt alkotó települések együttes állandó lakosságszáma a kategóriába sorolás alapja.

**3.1.2.1. Kötelezően megvalósítandó, önállóan nem támogatható tevékenységek:**

**1. Szakmai tevékenységek**

**1.1 Eszközök (szoftverrel együtt) beszerzése**

Az ASP központhoz történő csatlakozáshoz szükséges infrastrukturális feltételek megteremtéséhez és a hatékony működéséhez elengedhetetlen, ASP Korm. rendeletben foglalt minimum kritériumokat teljesítő eszközök és szoftverek beszerzése üzembe helyezéssel együtt:

* Munkaállomás (PC és szoftver) (opcionálisan beszerzendő)
* Laptop (eszköz és szoftver) (opcionálisan beszerzendő)
* Monitor (opcionálisan beszerzendő)
* Kártyaolvasó (kötelezően beszerzendő)
* Nyomtató (opcionálisan beszerzendő)
* NTG csatlakozáshoz szükséges, hivatal oldali hálózati eszközök (rack szekrény, szünetmentes tápegység, switch) (opcionálisan beszerzendő)

**1.2 Működésfejlesztés és szabályozási keretek kialakítása**

Az ASP központhoz történő rendszercsatlakozás esetén az önkormányzat oldalán felmerülő folyamatszervezési, szabályozási (igazgatásszervezés) feladatok végrehajtása, szabályozási háttér megteremtése, szervezeti, ügyviteli változások beépítése a működési rendbe – a szükséges módosítások a helyi szabályzatokon, pl. ügyviteli vagy informatikai biztonsági területen.. Ennek keretében a folyamat átalakítási feladatok felmérése, szabályzatok áttekintése, módosítása, esetleg kialakítása.

Kötelezően módosítandó szabályzatok legalább:

* IT biztonsági szabályzat
* Iratkezelési szabályzat

**1.3 Önkormányzatok elektronikus ügyintézéséhez kapcsolódó feltételek kialakítása**

Az önkormányzat elektronikus ügyintézési folyamatának kialakítása, az elektronikus ügyintézéshez kapcsolódó belső szabályzások megalkotása, a szükséges önkormányzati rendeletek elkészítése, a folyamatban részt vevő ügyintézők felkészítése.

**1.4 Önkormányzati szakrendszerek adatminőségének javítása, migrációja**

* adattisztítás: A rendszer hatékony működése érdekében a migráció során felül kell vizsgálni a migrálásra kerülő adatállományokat és a szükséges tisztításokat el kell végezni annak érdekében, hogy azok adatminősége megfelelő legyen.

Az adattisztítás során ki kell térni a formai és szintaktikai hibák javítására és lehetőség szerint vizsgálni az adatok megfelelőségét, hogy a rendszerbe validált információk kerüljenek.

* rendszer testreszabás, paraméterezés: Az önkormányzatnak a csatlakozási folyamat során a számára létrehozott felületen meg kell határoznia a hozzáférésre jogosultak körét, meg kell határoznia a rendszer indításához szükséges indító beállításokat, azokat az egyedi az adott önkormányzat működésére jellemző paramétereket, amelyek szükségesek a rendszer működéséhez.
* adatmigráció: A csatlakozási folyamat során az önkormányzatoknak a korábbi nyilvántartásaikból az ASP Korm. rendeletnek megfelelően migrálniuk kell az adataikat. Az ASP szolgáltató által meghatározott módszertan alapján, központi támogatás segítségével szükséges az adatok betöltését elvégezni az informatikai rendszerbe, a betöltés során keletkező esetleges hibákat ki kell javítani.

**1.5 Oktatásokon történő részvételhez kapcsolódó utazás**

* Az ASP központ által szervezett az ASP szolgáltatás bevezetéséhez kapcsolódó oktatásokon való részvételhez szükséges utazások költsége (kivéve a helyi közlekedés költségei)

**1.6 Tesztelés, élesítés**

Az ASP szolgáltatáshoz történő csatlakozás során az önkormányzatoknak tesztelniük, ellenőrizniük kell a számukra kialakításra kerülő szolgáltatásokat.

**2. Projektmenedzsment**

Projektmenedzsment feladatok ellátása a projekt megvalósítási szakaszában

**3. Horizontális követelmények teljesítése**

A tevékenységeket részletesen lásd a Felhívás 3.4. pontjában A projekt műszaki, szakmai tartalmával és a megvalósítással kapcsolatos elvárások című részben.

**4. Kötelező tájékoztatás, nyilvánosság**

A tájékoztatásra és nyilvánosságra vonatkozó kötelezettségeket az ÁÚF 10. fejezete tartalmazza

Kérem a tájékoztató és a határozati javaslatok elfogadását.

**4.3. A támogatási kérelem benyújtásának határideje és módja**

a) Jelen felhívás keretében a támogatási kérelmek benyújtására két szakaszban van lehetőség, összhangban az ASP Korm. rendelet 12. § -ban foglalt kötelezettségek ütemezésével:

* Szakasz: Az ASP Korm. rendelet 4. melléklet szerinti települési önkormányzatok esetében: **2016. szeptember 15. - 2016.szeptember 30. között lehetséges**
* 2. Szakasz: Az ASP Korm. rendelet 4. mellékletben nem felsorolt, jogosult önkormányzatok esetében: 2017. február 1. - 2017.február 28. között lehetséges

**5.3. A támogatás mértéke, összege**

a) Jelen felhívás keretében az önkormányzatok település állandó lakosságszámától függően igényelhető vissza nem térítendő támogatás összege:

* 1. kategóriában: legfeljebb 6 000 000 Ft
* 2. kategóriában: legfeljebb 7 000 000 Ft
* 3. kategóriában: legfeljebb 9 000 000 Ft

A kategóriák meghatározása a Felhívás 4.1 pontjában található.

**b) A támogatás maximális mértéke az összes elszámolható költség 100 %-a.**

**6.1. A TÁMOGATÁSI KÉRELEM ELKÉSZÍTÉSE SORÁN CSATOLANDÓ MELLÉKLETEK LISTÁJA**

A támogatási kérelem elkészítésekor a következő mellékleteket szükséges csatolni:

1. A támogatási kérelem benyújtására és a támogatás felhasználására vonatkozó képviselő-testületi felhatalmazás (közös önkormányzati hivatalt fenntartó önkormányzatok esetében a közös önkormányzati hivatalt létrehozó megállapodás releváns részének közös önkormányzati hivatal székhelye szerinti önkormányzat polgármestere által hitelesített másolata, vagy önkormányzatonként képviselő-testületi felhatalmazás)

2. Aláírási címpéldány

**Tájékoztatom a T. Képviselő-testületet, hogy 2017. január 1. napjától kötelezettek vagyunk az önkormányzati ASP rendszerhez csatlakozni, így mindenképpen javasolt és szükséges a pályázat elkészítése és benyújtása.**

Ábrahámhegy, 2016. szeptember 20.

Tisztelettel:

**Vella Ferenc Zsolt**

**polgármester**

**HATÁROZATI JAVASLAT**

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2016. (IX.27.) HATÁROZATA**

***ASP csatlakozásról és „Csatlakoztatási konstrukció az önkormányzati ASP rendszer országos kiterjesztéséhez” pályázat benyújtásáról***

**Ábrahámhegy Község Önkormányzatának Képviselő-testülete**

1. **támogatja és elfogadja pályázat benyújtását a KÖFOP-1.2.1-VEKOP-16 kódszámú *„Csatlakoztatási konstrukció az önkormányzati ASP rendszer országos kiterjesztéséhez”* című felhívás keretében megjelent pályázati lehetőségre.**
2. **tudomásul veszi, hogy a pályázat benyújtására a közös önkormányzati hivatal székhely önkormányzata, Badacsonytomaj Város Önkormányzata (8258 Badacsonytomaj, Fő utca 14.; képviseli: Krisztin N. László polgármester) jogosult.**
3. **felhatalmazza Vella Ferenc Zsolt polgármestert a szükséges nyilatkozatok megtételére és egyben felkéri, hogy a székhely önkormányzat polgármesterét a döntésről tájékoztassa.**

**Határidő: elfogadásra azonnal**

**egyebekben 2016. szeptember 30.**

**Felelős: Vella Ferenc Zsolt polgármester**

**Gerencsér Tamás műszaki-pályázati ügyintéző**